ΚΑΝΟΝΙΣΜΟΣ (ΕΚ) αριθ. 2582/1999 ΤΗΣ ΕΠΙΤΡΟΠΗΣ
της 7ης Δεκεμβρίου 1999
σχετικά με το άνοιγμα δασμολογικών ποσοστώσεων για το 2000 για εισαγόμενα προς την Κοινότητα προϊόντα καταγωγής Εσθονίας και Λιθουανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, περί καθορισμού του καθεστώτος συναλλαγών για ορισμένα εμπορεύματα που προκύπτουν από τη μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2491/98 της Επιτροπής(2), και ιδίως το άρθρο 7 παράγραφος 2,
την απόφαση 1999/86/ΕΚ του Συμβουλίου, της 18ης Μαΐου 1998, σχετικά με το πόρισμα του πρωτοκόλλου προσαρμογής οικονομικών θεμάτων της ευρωπαϊκής συμφωνίας με την οποία συγκροτείται μια ένωση μεταξύ των Ευρωπαϊκών Κοινοτήτων και κρατών μελών τους, αφενός και Δημοκρατίας της Εσθονίας αφετέρου, για να ληφθεί υπόψη η προσχώρηση της Αυστριακής Δημοκρατίας, της Φινλανδικής Δημοκρατίας και του Βασιλείου της Σουηδίας στην Ευρωπαϊκή Ένωση αλλά και τα αποτελέσματα των αγροτικών διαπραγματεύσεων Γύρου της Ουρουγουάης, συμπεριλαμβανομένων και των βελτιώσεων του υπάρχοντος προτιμησιακού καθεστώτος(3), και ιδίως των άρθρων 1 και 5 του πρωτοκόλλου προσαρμογής,
την απόφαση 98/677/ΕΚ του Συμβουλίου, της 18ης Μαΐου 1998, για τη σύναψη του πρωτοκόλλου προσαρμογής των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και κρατών μελών τους, αφενός, και της Δημοκρατίας της Λιθουανίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας, και του Βασιλείου της Σουηδίας στην Ευρωπαϊκή Ένωση και τα αποτελέσματα των διαπραγματεύσεων του Γύρου της Ουρουγουάης, στο γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος(4), και ιδίως των άρθρων 2 και 6 του πρωτοκόλλου προσαρμογής,
Εκτιμώντας τα ακόλουθα:
(1) το πρωτόκολλο αριθ. 2, σχετικά με τις εμπορικές συναλλαγές μεταποιημένων γεωργικών προϊόντων, όπως τροποποιήθηκε με το πρωτόκολλο προσαργογής της ευρωπαϊκής συμφωνίας με τη Δημοκρατία της Εσθονίας, προβλέπει τη χορήγηση ετήσιων δασμολογικών ποσοστώσεων για τις εισαγωγές προϊόντων που κατάγονται από την υπόψη χώρα·
(2) το πρωτόκολλο αριθ. 2, σχετικά με τις εμπορικές συναλλαγές μεταποιημένων γεωργικών προϊόντων, όπως τροποποιήθηκε από το πρωτόκολλο προσαρμογής της ευρωπαϊκής συμφωνίας με τη Δημοκρατία της Λιθουανίας, προβλέπει τη χορήγηση ετήσιων δασμολογικών ποσοστώσεων για τις εισαγωγές προϊόντων που κατάγονται από την υπόψη χώρα·
(3) με τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα(5), όπως τροποποιήθηκε τελευταία από τον κανονισμό (ΕΚ) αριθ. 1662/99(6), έχουν κωδικοποιηθεί οι διατάξεις διαχείρισης των δασμολογικών ποσοστώσεων που προορίζονται να χρησιμοποιηθούν με βάση τη χρονολογική σειρά των ημερομηνιών αποδοχής των διασαφήσεων για τη θέση σε ελεύθερη κυκλοφορία·
(4) τα προβλεπόμενα στον παρόντα κανονισμό μέτρα είναι σύμφωνα με τη γνώμη της επιτροπής διαχείρισης οριζόντιων θεμάτων σχετικών με το εμπόριο μεταποιημένων γεωργικών προϊόντων που δεν υπάγονται στο παράρτημα Ι,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ετήσιες ποσοστώσεις για εισαγωγές προϊόντων που κατάγονται από την Εσθονία και τη Λιθουανία, οι οποίες εμφαίνονται αντιστοίχως στα παραρτήματα Ι και ΙΙ του παρόντος κανονισμού, ανοίγονται από 1ης Ιανουαρίου 2000 έως 31 Δεκεμβρίου 2000 σύμφωνα με τους όρους τους προβλεπόμενους στα αντίστοιχα παραρτήματα.
Άρθρο 2
Η διαχείριση των κοινοτικών δασμολογικών ποσοστώσεων του άρθρου 1 γίνεται από την Επιτροπή σύμφωνα με τις διατάξεις των άρθρων 308α έως 308γ του κανονισμού (ΕΟΚ) αριθ. 2454/93.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από 1ης Ιανουαρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Δεκεμβρίου 1999.